And make many a fair tourrdng
Upon the grene gras springing.
Ther mightest thou see these fioutours,
Minstrales, and eek jogelours,
That wel to singe dide hir peyne.
Somme songe songes of Loreyne ;
For in Loreyne hir notes be
Fill swetter than in this contree.

CHAUCER (from The Romaunt of the Rose)

Ther herde I pleyen on an harpe
That souned bothe wel and sharpe,
Orpheus ful craftely,
And on his syde, faste by,
Sat the harper Orion,
And Eacides Chiron,
And other harpers many oon,
And the Bret Glascurion;
And smale harpers with her glees
Seten under hem in sees,
And gonne on hem upward to gape.
And countrefete hem as an ape,
Or as craft countrefeteth kinde.
Thou saugh I stonden hem behinde,
A-fer from hem, al by hemselve,
Many thousand tymes twelve,
That maden loude menstralcyes
In cornemuse, and shalmyes,
And many other matter pype,
That craftely begunne pype

